שאול בצר

שאול בצר (נולד ב-30 בספטמבר 1967) הוא במאי, תסריטאי וסופר ישראלי. בצר הוא יליד נהלל, בנם של מוקי בצר ונורית גפן בצר. עם גיוסו לצה"ל התנדב בצר לסיירת מטכ"ל, ולאחר טירונות צנחנים עבר מסלול הכשרה כלוחם ביחידה. לאחר שחרורו מצה"ל השלים תואר ראשון בקולנוע וטלוויזיה באוניברסיטת תל אביב. בצר ביים וכתב (יחד עם רועי ארד) את הסרט המוקומנטרי "זהירות מצלמה" (2002). הסרט מגולל את סיפור חייו הפיקטיבי של במאי המתיחות הראשון בישראל אשר מתח את בן-גוריון. הסרט שודר בערוץ 2 (קשת) ונחשב לסרט המוקומנטרי הראשון ששודר ב"פריים טיים" בישראל. בשנת 2003 הקים בצר את ערוץ הווידאו של פורטל האינטרנט נענע ויצר (יחד עם יובל שגב) את הדמות של רנו פסקאל שהפך במהירות לקאלט. בשנת 2004, אחרי שעזב את פורטל נענע והקים את חברת אנטנה הפקות, יצר יחד עם ארז הימן את התוכנית "עולמו של רנו פסקאל" ששודרה במשך שלוש עונות בערוץ ביפ. ב-2004 יצר במסגרת אנטנה הפקות את הסדרה האינטרנטית "טופי והגורילה" עבור אתר שיתוף הווידאו FLIX שהפכה לאחת ההצלחות הגדולות באינטרנט. בעקבות ההצלחה הופקו 12 פרקים עבור ערוץ ביפ. ב-2005 ביים את הסרט "הראיון האחרון עם דודו גבע" ומספר פרקים בתוכנית התרבות "נספח תרבות" עם דב אלפון. בשנת 2006 ביים וכתב (יחד עם רועי ארד ויוני רז פורטוגלי) את הסדרה המוקומנטרית "החיים האמיתיים" ששודרה בערוץ 10. "החיים האמיתיים" היא פרודיה על תוכניות ריאליטי ותופעת הסלבריטאים. בסדרה כיכבו אביב גפן, אסי דיין וטוביה צפיר. הסדרה זכתה במקום הראשון בפסטיבל מוקומנטה הבינלאומי בירושלים. ב-2008 הפיק בצר במסגרת אנטנה הפקות את הסדרה הדוקומנטארית הקומית "התחתנתי עם כדורגלן" ששודרה בערוץ 2 (רשת). ב-2009 את הסרט הדוקומנטארי "סקייט-אוף-מיינד" על תרבות הסקטבורד בישראל ששודר בערוץ 8. ב־2012 הפיק שאול בצר את הסרט "מותר להיות סנטימנטאלי - נתן בעקבות אלתרמן" על המשורר נתן אלתרמן עבור ערוץ 1. ב־2014 התפרסם רומן הביכורים שלו "בלש זמני". כשנה לאחר יציאתו לאור זכה למעמד של "ספר זהב" על מכירה של למעלה מ-20 אלף עותקים. ב־2014 ביים שאול בצר את הסרט הדוקומנטרי "המוזות של בשביס זינגר" על צבא המתרגמות של הסופר יצחק בשביס זינגר עבור הערוץ יס-דוקו. הקרנת הבכורה של הסרט התקיימה בפסטיבל הסרטים הבינלאומי בחיפה. ב-2015 ביים שאול בצר את הסרט הדוקומנטרי "גיבור העל העברי" סרט על תולדות הקומיקס בישראל. הסרט נבחר לפתוח את פסטיבל אפוס - הפסטיבל הבינלאומי לסרטי תרבות ואמנות. ב-2016 יצא ספר ההמשך ל"בלש זמני" בהוצאת ידיעות אחרונות. שם הספר: "בלש זמני – טעות כפולה". באילן יוחסין זה מופיעים רק אישים שזכו לפרסום וחוליה המקשרת בין דורות ואבות המשפחה. אתר האינטרנט הרשמי של שאול בצר שאול בצר, סרטונים בערוץ היוטיוב שאול בצר, במסד הנתונים הקולנועיים IMDb (באנגלית) שאול בצר, בלקסיקון הספרות העברית החדשה אתר הבית של אנטנה הפקות הספר "בלש זמני" באתר טקסט אלי אשד - לוחם סיירת מטכ"ל, בלש וסופר: שיחה עם שאול בצר הסרט "המוזות של בשביס זינגר" בפסטיבל הסרטים בחיפה יותם שווימר, "המצב בתעשיית הספרים לא טוב, אני מקווה שזה ישתנה", באתר ynet, 23 ביוני 2016 מיה סלע, שאול בצר, בנו של גיבור מבצע אנטבה מוקי בצר, חוקר שערוריה צבאית ברומן חדש, באתר הארץ, 20 בפברואר 2014 יעל ולצר, שאול בצר וארז הימן, אנטנה הפקות: "בקרוב כולם יבינו שהאינטרנט הוא בית גידול טבעי לפיתוח תוכניות", באתר TheMarker‏, 18 במרץ 2008 אלון הדר, הגיע זמן הרנו, באתר הארץ, 13 בדצמבר 2005 קטע מתוך הראיון האחרון עם דודו גבע טופי והגורילה באתר של מאקו "זהירות מצלמה" באוזן השלישית גיבור העל העברי פסטיבל אפוס בלש זמני – טעות כפולה באתר עברית מיה סלע, שאול בצר, בנו של גיבור מבצע אנטבה מוקי בצר, חוקר שערוריה צבאית ברומן חדש, באתר הארץ, 20 בפברואר 2014.